- بئل ناهییه‌سین‌ده اوْلان آغریلار. بئل ناهییه‌سین‌ده (ساغ و سول‌دا اولماقلا بیر و یا ایکیترف‌لی) اوْلان کوت، اوزوجو آغری فیزیکی گرگین‌لیک و یا ساده‌جه اولاراق، بدن وضعیتینین دییشمه‌سی زامانی داها دا آرتیر. بو، سیدیک خاریج ائدن اورقانلاردا داش اولماسینین ان خاراکتئریک علامتلرین‌دن بیری‌دیر. داش بؤیرک‌دن سیدیک آخارینا کئچدیک‌ده آغری قارینین آشاغی حیسه‌سین‌ده، قاسیق ناهییه‌سین‌ده، جینسیت اورقانلارین‌دا هیسس اوْلونور، بزه‌ن ایسه آغری آیاغا دا یاییلا بیلر. گوج‌لو آغری توتماسین‌دان (سانجی‌سین‌دان) سوْنرا داشلار سیدیک ایله بیرلیک‌ده خاریج اولا بیلرلر. - بؤیرک سانجی‌سی. بۇ زامان بئل ناهییه‌سین‌ده حددن آرتیق آغری توتماسی باش وئریر. آزالاراق و یئنی‌دن باشلایاراق آغری توتماسی بیر نئچه گون عرضین‌ده داوام ائده بیلر. داش یئرینی دییشدیک‌ده و یا سیدیک آخارین‌دان سیدیک کیسه‌سینه دوشدوک‌ده آغری کسیلیر. - سیدیک ایفرازینین تئزلشمه‌سی و آغری‌لی اولماسی. بئله آغریلار – داشلارین سیدیک آخارین‌دا و یا سیدیک کیسه‌سین‌ده اولماسینا دلالت ائدیر. بعضی حاللاردا سیدیک کیسه‌سی بوشالماسا دا سیدیک ایفرازی بیردن کسیله بیلر. بۇ «تیخانما» سیندرومو کیمی آدلاندیریلیر و بدنین وضعیتینی آزجا دییشه‌ن کیمی، سیدیک ایفرازی داوام ائدیر. - سیدیک‌ده قانین اولماسی. سیدیک‌ده قانین اولماسی گوج‌لو بؤیرک سانجی‌سین‌دان و یا آغیر فیزیکی گرگین‌لیک‌دن سوْنرا باش وئره بیلر. - سیدیین بولانماسی. - آرتئریال تضییقین یوکسلمه‌سی. - بدن تئمپئراتورونون ۳۸-۴۰°ج-یدک یوکسلمه‌سی - پروسس پیئلونئفریتین قوشولماسی اۆچون خاراکتئریک‌دیر؛ بؤیرکداشی خستلیینین